ఓపల్ సుచాత చువాంగ్ శ్రీ

సుచాత చువాంగ్ శ్రీ (ఆంగ్లం: Opal Suchata Chuangsri; జననం 2003 సెప్టెంబరు 20) ఒక థాయ్ మోడల్, అందాల పోటీ టైటిల్ హోల్డర్.  ఓపాల్ అనేది  ముద్దుపేరు, ఆమె మిస్ వరల్డ్ 2025 కిరీటాన్ని గెలుచుకుంది. మిస్ వరల్డ్ గెలిచిన మొదటి థాయిలాండ్ మహిళ ఆమె. గతంలో ఆమె మిస్ యూనివర్స్ థాయిలాండ్ 2024గా పట్టాభిషేకం చేయబడింది, మిస్ యూనివర్స్ 2024 పోటీలో థాయిలాండ్ కు ప్రాతినిధ్యం వహించింది, అక్కడ ఆమె మూడవ రన్నరప్‌గా నిలిచింది.

 ప్రారంభ జీవితం 
సుచాత చువాంగ్ శ్రీ 2003 సెప్టెంబరు 20న ఫుకెట్ ప్రావిన్స్‌లో థానెట్ డొంకమ్‌నెర్డ్, సుపాత్రా చువాంగ్‌శ్రీ దంపతులకు జన్మించింది. ఆమె కుటుంబం ఫుకెట్ ప్రావిన్స్‌లోని తలాంగ్‌లో ఒక ప్రైవేట్ వ్యాపారాన్ని నడుపుతోంది. సుచాత చువాంగ్ శ్రీ తన ప్రాథమిక, లోయర్ సెకండరీ విద్యను కాజోంకిట్సుక్సా స్కూల్‌లో పూర్తి చేసింది. ఆమె ఉన్నత మాధ్యమిక విద్యను ట్రయం ఉడోమ్ సుక్సా స్కూల్‌లో పూర్తి చేసింది, అక్కడ ఆమె ఆర్ట్స్ ప్రోగ్రామ్ కింద చైనీస్‌లో మేజర్ చేసింది.సుజాత 16 సంవత్సరాల వయస్సులో రెండు రొమ్ములలో 10-సెంటీమీటర్ల వ్యాసం కలిగిన కణితులు ఉన్నట్లు నిర్ధారణ అయిన తర్వాత, రొమ్ము క్యాన్సర్ గురించి అవగాహన పెంచడానికి అందాల పోటీలలో పోటీ పడటం ప్రారంభించింది . అదనపు రొమ్ము కణజాలాన్ని తొలగించడానికి శస్త్రచికిత్స చేయించుకోవాల్సిన అవసరం ఏర్పడింది కానీ పరీక్ష తర్వాత, అది క్యాన్సర్ కాదని తేలింది.

 ప్రదర్శనలు 
సుజాత మోడల్‌గా తన జీవితాన్ని ప్రారంభించింది. ఆ తర్వాత ఆమె 2021 చివరలో జరిగిన మిస్ రత్తనకోసిన్ అనే మొదటి అందాల పోటీలో పాల్గొంది, కానీ ఛాంపియన్‌షిప్ గెలవలేదు.  2022లో, 18 సంవత్సరాల వయస్సులో, ఆమె మిస్ యూనివర్స్ థాయిలాండ్ 2022 పోటీలో ప్రవేశించి మూడవ రన్నరప్‌గా నిలిచింది. మొదటి రన్నరప్ అయిన నికోలెన్ లిమ్స్నుకాన్ తొలిగిన తరువాత ఆమె రెండవ రన్నరప్‌గా మారింది. ఈ సమయంలో, సుచాత చువాంగ్ శ్రీ తమ్మసాట్ విశ్వవిద్యాలయం నుండి పొలిటికల్ సైన్స్ ఫ్యాకల్టీలో రాజకీయాలు, అంతర్జాతీయ సంబంధాలలో బ్యాచిలర్ డిగ్రీని అభ్యసించింది.

 మిస్ యూనివర్స్ థాయిలాండ్ 2024 
2024లో, మిస్ యూనివర్స్ థాయిలాండ్ 2024 పోటీలో ఆమె బ్యాంకాక్ కు ప్రాతినిధ్యం వహించింది. ఆమె మిస్ చార్మింగ్ టాలెంట్, మిస్ బ్యూటీ అండ్ కాన్ఫిడెన్స్ తో సహా అనేక ప్రత్యేక అవార్డులను కైవసం చేసుకుంది. పోటీ ముగింపులో, ఆమె మిస్ యూనివర్స్ థాయిలాండ్ 2024 కిరీటాన్ని గెలుచుకుంది.

2024 నవంబరు 17న మెక్సికో నగరంలో జరిగిన మిస్ యూనివర్స్ 2024 ఆమె థాయిలాండ్ కు ప్రాతినిధ్యం వహించింది. అక్కడ, ఆమె మూడవ రన్నరప్‌గా నిలిచింది, వాయిస్ ఫర్ చేంజ్-సిల్వర్ అవార్డును సైతం అందుకుంది.

2025 ఏప్రిల్ 22న, మిస్ వరల్డ్ కు థాయిలాండ్ ప్రతినిధిగా ఆమె నియామకం జరిగింది.

 మిస్ వరల్డ్ 2025 
భారతదేశంలో మిస్ వరల్డ్ 2025 థాయిలాండ్ కు ప్రాతినిధ్యం వహించడానికి టెరో ఎంటర్టైన్మెంట్, టిపిఎన్ గ్లోబల్ మధ్య సహకారం కలిగిన మిస్ వరల్డ్ థాయిలాండ్ ఆర్గనైజేషన్ ద్వారా ఓపల్ సుచాత చువాంగ్ శ్రీ నియమించబడింది. మల్టీమీడియా ఛాలెంజ్ గెలిచిన తరువాత, ఆమె టాప్ 40లో స్థానం సంపాదించింది. ఈ పోటీ 2025 మే 31న హైదరాబారులో జరిగింది. ఆమె మిస్ వరల్డ్ 2025 టైటిల్ ను కైవసం చేసుకున్న మొదటి థాయ్, రెండవ ఆగ్నేయాసియా గా పట్టాభిషేకం చేయబడింది.

 మూలాలు 

వర్గం:మిస్ వరల్డ్ విజేతలు
వర్గం:జీవిస్తున్న ప్రజలు
వర్గం:2003 జననాలు